Public procurement notice: Contract Notice
Published: 2018-03-10
Buyer: Valtioneuvoston kanslia
Country: FI
Contract type: Services
Procedure: Innovation partnership
CPV classification: 72000000
Submission deadline: 2018-04-09
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Valtioneuvoston kanslia (jäljempänä "tilaaja" tai "hankintayksikkö") pyytää ehdokkaita lähettämään osallistumishakemuksen innovaatiokumppanuusmenettelyyn hankintailmoituksen sekä tämän osallistumishakemusohjeen ja liitteiden mukaisesti.
Hankinnan kohteena on valtioneuvoston rakenteiset asiakirjapohjat, lähinnä säädösvalmisteluun liittyen. Tavoitteena on säädöstekstien sujuva ja helppo työstäminen. Valmista ratkaisua ei markkinoilta ole saatavilla, minkä vuoksi hankintamenettelynä on hankintalain mukainen 38–39 §:n mukainen innovaatiokumppanuus uuden ratkaisun kehittämiseen sekä toteutukseen, mikäli kehitystyön tuloksena oleva ratkaisu on hankintayksikön tavoitteiden mukainen.
Osallistumishakemuksensa jättäneiden joukosta valitaan ehdokkaat neuvotteluihin ja antamaan neuvottelujen pohjalta tarjouksensa. Tarjoajat valitaan hankintailmoituksessa esitettyjen vaatimusten perusteella.
Hankinnan tavoitteena on kehittää innovatiivisesti valtioneuvoston rakenteiset asiakirjapohjat, joilla valtioneuvostossa laaditaan eduskuntaan toimitettavat ja säädöskokoelmassa julkaistavat asiakirjat sekä mahdollisesti myös muita asiakirjapohjia.
Hallituksen esitykset, lait, asetukset ja muut valtioneuvoston päätösasiakirjat laaditaan nykyisin ns. PTJ-asiakirjapohjalla ja asiakirjojen konversio rakenteiseen xml-muotoon tehdään erillisellä selaimessa toimivalla VaRa-sovelluksella. Käytössä oleva makrollinen Word-asiakirjapohja on elinkaarensa lopussa, eikä sitä voi teknisesti uudistaa.
Tavoitteena on uudistaa Word-asiakirjapohjat asiakirjatyyppikohtaiseksi ja toteuttaa asiakirjapohjilla laadituille asiakirjoille konversioratkaisu alkuperäisestä muodosta rakenteiseen (natiivi XML) muotoon. Hankinnan tarkoituksena on löytää soveltuvat Word-asiakirjapohjat lähinnä säädösvalmisteluprosessiin.
Tässä hankinnassa toteutetaan kehitysvaiheen proto (POC, Proof of Concept) yhdelle (1) asiakirjatyypille, hallituksen esitykselle, ja tämän ratkaisun tulee olla hyödynnettävissä myös kaikkiin muihin asiakirjatyypeihin.
POC:iin valitaan yksi (1) pisteytyksessä (tarjouspyynnön kohta Hankintamenettelyä koskevat lisätiedot) parhaiten sijoittunut toimittaja.
Hankinta voidaan lopettaa kehitysvaiheen (POC) päättymiseen tai viedä tuotantovaiheeseen, jossa POC otetaan tuotantokäyttöön ja jossa toteutetaan asiakirjapohjat ja konversio kaikille tarjouspyynnössä mainituille asiakirjapohjille, mahdollisesti myös muille asiakirjapohjille. Hankintamenettelynä on innovaatiokumppanuus. Menettely on kuvattu kohdassa "Menettely". Hankinnan kohde on tarkemmin kuvattu liitteessä 3.1 Hankinnan kohteen kuvaus. Hankinnan kohde täsmentyy neuvottelujen kuluessa.
Hankintaa ei ole jaettu osiin, koska hankinta sisältää kehitysvaiheessa asiakirjamallin kehittämisen ja mahdollisessa tuotantovaiheessa myös muiden asiakirjapohjien tuotannon kehitetyn asiakirjamallin pohjalta, ja hankinnan jakaminen osiin tekisi hankinnan toteuttamisesta teknisesti liian vaikeaa ja epätarkoituksenmukaista.
Kehitysvaiheen arvioitu kesto on 2-5 kk. VNK arvioi toteutuksen lopputuloksen hyödyllisyyttä. Hankinta voidaan lopettaa kehitysvaiheeseen (POC) tai ottaa tuotantokäyttöön.
Tuotantovaiheen hankintasopimuksen lisätyömahdollisuuksista on tarkemmin hankinnan kohteen kuvauksessa (liite 3.1) sekä hankintasopimuksessa (liite 3.6).
Hankinta voidaan lopettaa kehitysvaiheeseen (POC) tai siinä voidaan edetä tuotantovaiheeseen. Hankintalain 39 §:n 4 momentin mukaan hankintayksikön ei tarvitse järjestää uutta tarjouskilpailua kehitystyön tulosten hankinnassa, jos hankinta tehdään menettelyyn otetuilta kumppaneilta ja jos kehitystyön tulokset sekä niitä koskeva hankinta vastaavat hankintayksiköiden ja menettelyyn osallistujien sopimaa suoritustasoa ja sovittuja enimmäiskustannuksia.
Tässä hankinnassa soveltuvuuden tarkistaminen toteutetaan nk. yhteisellä eurooppalaisella soveltuvuuslomakkeella (ESPD-lomake) kohdassa "Poissulkeminen ja soveltuvuus".

Eligibility requirements: Tässä hankinnassa soveltuvuuden tarkistaminen toteutetaan nk. yhteisellä eurooppalaisella soveltuvuuslomakkeella (ESPD-lomake) kohdassa "Poissulkeminen ja soveltuvuus".